O‘zbekistonda dam olish kuni yomg‘ir yog‘ishi kutilmoqda

O‘zbekistonda 7-may kuni bulutli ob-havo kuzatilmoqda. “O‘zgidromet”ning xabar berishicha, Xorazm, Andijon, Namangan, Farg‘ona viloyatlarida va kunning ikkinchi yarimda Toshkent, Samarqand, Jizzax, Sirdaryo viloyatlarida ba’zi joylarda qisqa muddatli yomg‘ir yog‘ishi, momaqaldiroq bo‘lishi mumkin.

Respublikaning qolgan hududlarida yog‘ingarchilik kutilmaydi. Harorat kunduzi 25-30 darajani tashkil etadi.
8-may, shanba kuni barcha hududlarda yog‘ingarchilik bo‘lishi ehtimoli kam. Havo harorati kechasi 13-18 daraja, kunduzi 28-33 daraja atrofida bo‘ladi.
9-may, yakshanba kuni janubdan bulutli havo oqimlari kirib keladi, buning hisobiga respublika bo‘yicha ba’zi joylarda yomg‘ir yog‘adi, momaqaldiroq bo‘lishi mumkin. Qoraqalpog‘istonda, Xorazm viloyatida va Farg‘ona vodiysi viloyatlarida yog‘ingarchilik kutilmaydi. Havo harorati kechasi 13-18 darajani, kunduzi 25-30 darajani tashkil etadi.
 O‘zbekistonda 8-may kuni ob-havo yog‘ingarchiliksiz o‘tadi